Kombuča

Kombuča alebo kombucha alebo čajová huba je rôsolovitá hmota, vytvorená masívnym objemom kvasiniek (obvykle Acetobacter aceti, resp. kvasinkami rodu Sacharomyces), ktoré menia jednoduché cukry a alkohol na kyselinu octovú.

Kombucha je prirodzene žijúce symbiotické spoločenstvo rozmanitých kvasiniek, rias a rôznych mikroorganizmov. Vzniknutá hmota je akási malá chemická "továreň". Počas kvasného procesu prebehne mnoho komplikovaných chemických reakcií, pričom sa vytvárajú viaceré pre človeka prospešné látky.

Dejiny 
Okolo vzniku kombuče sa traduje veľa povestí a legiend. Jej vznik sa nedá časovo presne určiť, podobne ako sa nedá časovo ohraničiť ani začiatok používania čaju. Predpokladá sa však, že pochádza z Východnej Ázie, resp. Číny alebo Japonska. No isté je, že k nám sa čajová huba dostala z Japonska, cez cárske Rusko. Už pred mnohými rokmi ju pestovali mnísi v českých kláštoroch, pod názvom „Olinka“.

Súčasnosť 
Kultúra žijúca v "spoločenstve" sú symbiotické kvasinky Acetobacter, Brettanomyces bruxellensis, Candida stellata, Schizosaccharomyces pombe, Torulaspora delbrueckii a Zygosaccharomyces bailii. 
Namnožená kultúra vyzerá ako koláč, alebo mokrá huba, z toho výraz čajová huba. 

Používa sa ako ľudový liek na pitie, z kombučového nápoja sa pripravujú rôzne koktaily, pleťové prípravky, kúpele, ale aj polievky, alebo ocot. 

Všeobecne predpokladané účinky nápoja sú: posilňuje imunitný systém, má antibiotické účinky proti baktériám a vírusom, očisťuje organizmus od škodlivých látok, podporuje trávenie, harmonizuje činnosť tenkého a hrubého čreva, posilňuje pečeň a obličky, povzbudzuje látkovú výmenu, zlepšuje fyzickú výkonnosť, posilňuje aktivitu mozgu, regeneruje nervový systém, znižuje telesnú únavu, zbavuje napätia a dodáva energiu a vitalitu.

Rozmnožovanie 
 Prirodzené vytvorenie novej kultúry na hornej materskej kultúre. Tento spôsob je najjednoduchší a najprirodzenejší pri optimálnych podmienkach kvasenia (správne množstvo cukru a teplo). Druhá kultúra narastie na povrchu už po 7 – 8 dňoch, ale keď sa použije menšie množstvo cukru, teplota je pod 20 °C, alebo bude kratšia doba kvasenia, tak sa nová kultúra nevytvorí.
 Vytvorenie kultúry na osladenom vykvasenom nápoji. V tomto prípade stačí osladiť už hotový kombučový nápoj a kombučová kultúra vám na ňom za 7 – 12 dní vyrastie.
 Odrezaním časti z kombučovej kultúry. Časť z kombučovej kultúry sa dá do živného roztoku. Odrezaná časť by nemala mať menší priemer ako .

Uskladnenie 
Kombučová kultúra sa dá v živnom roztoku skladovať v chladničke. Týmto spôsobom uskladnená vydrží 3 – 4 týždne. Je možné aj mrazenie. Kombuču nízke teploty nezničia a zamrazená vydrží dlhšie. Keďže časť buniek zahynie obnovenie trvá cca. 2 týždne. Iným spôsobom je vysušenie kombuče. Obnova trvá tak isto cca 2 týždne.
Tretí spôsob je úplne iný. Ide tu o usušenie kombuče. Postup “oživovania” je rovnaký ako pri 1. a 2. spôsobe. Zaujímavosťou je, že sušená kombučová masa sa používa na výrobu umelej kože.

Iné projekty

externé odkazy 
 Kombucha: Liek alebo nebezpečný nápoj?
 Kombucha (liečivá čajová huba) – ale nie každá!…
 Zázračná houba kombucha. Nevábná chuť, zato léčivé účinky

Huby
Čaj
Fermentované nápoje